CELEX: 
Language: hr
Date: 2018-03-21 00:00:00
Title: PROVEDBENA DIREKTIVA KOMISIJE (EU) .../… o izmjeni Direktive Komisije 93/49/EEZ u pogledu zahtjeva koje mora ispunjavati poljoprivredni reprodukcijski materijal određenih rodova ili vrsta obitelji Palmae u pogledu organizma Rhynchophorus ferrugineus (Olivier)

PROVEDBENA DIREKTIVA KOMISIJE (EU) .../…
            
            
               оd 21.3.2018.
            
            
               o izmjeni Direktive Komisije 93/49/EEZ u pogledu zahtjeva koje mora ispunjavati poljoprivredni reprodukcijski materijal određenih rodova ili vrsta obitelji Palmae u pogledu organizma Rhynchophorus ferrugineus (Olivier)
            
            
               EUROPSKA KOMISIJA,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Direktivu Vijeća 98/56/EZ od 20. srpnja 1998. o stavljanju poljoprivrednog reprodukcijskog materijala ukrasnog bilja na tržište
                  1
               , a posebno njezin članak 5. stavak 5.,
            
            
               budući da:
            
            
               (1)Štetni organizam Rhynchophorus ferrugineus (Olivier) pronađen je u većini ugroženih područja Unije i zaključeno je da se pojavljuje u znatnom dijelu državnog područja Unije. Odluka Komisije 2007/365/EZ
                  2
                o hitnim mjerama u pogledu organizma Rhynchophorus ferrugineus (Olivier) stoga je stavljena izvan snage Odlukom (EU) C(2018)1607
                  3
                [Ured za publikacije: unijeti broj odluke o stavljanju izvan snage Odluke 2007/365/EZ o hitnim mjerama za sprečavanje unošenja Rhynchophorus ferrugineus (Olivier) (crvene palmine pipe) u Zajednicu i njegovog širenja unutar Zajednice…].
            
            
               (2)Organizam Rhynchophorus ferrugineus (Olivier) uzrokuje veliku štetu vrstama biljke domaćina koje pripadaju obitelji Palmae, uz iznimku biljaka čiji je promjer debla pri podnožju manji od 5 cm.
            
            
               (3)Te su biljke prisutne u mnogim dijelovima Unije, gdje se sade u velikim količinama u ukrasne svrhe, i od velike su važnosti za okoliš i gospodarstvo.
            
            
               (4)Stoga je primjereno utvrditi posebne zahtjeve kako bi se osigurala kvaliteta poljoprivrednog reprodukcijskog materijala određenih rodova i vrsta obitelji Palmae koji se najčešće stavljaju na tržište Unije i za koje postoji opasnost da će se zaraziti navedenim štetnim organizmom ako se takvi zahtjevi ne ispune. Ti bi zahtjevi trebali uključivati posebne uvjete uzgoja ili postupanja s tim materijalom, kao i uvjet nezaraženosti organizmom Rhynchophorus ferrugineus (Olivier). 
            
            
               (5)Direktivu Komisije 93/49/EEZ trebalo bi stoga na odgovarajući način izmijeniti.
            
            
               (6)Mjere predviđene ovom Direktivom u skladu su s mišljenjem Stalnog odbora za bilje, životinje, hranu i hranu za životinje,
            
            
               DONIJELA JE OVU DIREKTIVU:
            
            
               Članak 1. 
               Izmjena Direktive Komisije 93/49/EEZ
            
            
               Direktiva Komisije 93/49/EEZ mijenja se kako slijedi:
            
            
               1.Dodaje se sljedeći članak 3.a:
            
            
               „Članak 3.a
            
            
               Poljoprivredni reprodukcijski materijal biljaka iz obitelji Palmae koje pripadaju rodovima i vrstama navedenima u Prilogu i čiji je promjer debla pri podnožju veći od 5 cm ispunjava jedan od sljedećih uvjeta:
            
         
         
            
               (a)tijekom cijelog svojeg životnog vijeka rastao je u području za koje je nadležno službeno tijelo u skladu s relevantnim Međunarodnim normama za fitosanitarne mjere utvrdilo da nije zaraženo organizmom Rhynchophorus ferrugineus (Olivier); 
            
            
               (b)tijekom dvije godine prije stavljanja na tržište rastao je na lokaciji u Uniji koja je bila u potpunosti fizički zaštićena od uvođenja organizma Rhynchophorus ferrugineus (Olivier) ili na lokaciji u Uniji na kojoj su provedena preventivna tretiranja protiv tog štetnog organizma. Materijal se barem jednom svaka četiri mjeseca podvrgava vizualnim pregledima kako bi se potvrdila nezaraženost materijala štetnim organizmom Rhynchophorus ferrugineus (Olivier).
            
            
               Ovaj se članak primjenjuje ne dovodeći u pitanje pravila o zaštićenim područjima utvrđena na temelju članka 2. stavka 1. točke (h) i članka 5. stavka 3. Direktive 2000/29/EZ.”
            
            
               2.Prilog se mijenja u skladu s Prilogom ovoj Direktivi.
            
            
               Članak 2. 
               Prenošenje
            
            
               1.Države članice najkasnije do 30. rujna 2018. donose i objavljuju zakone i druge propise koji su potrebni za usklađivanje s ovom Direktivom. One Komisiji odmah dostavljaju tekst tih odredaba i korelacijsku tablicu između tih odredaba i ove Direktive.
            
            
               One primjenjuju te odredbe od 1. listopada 2018.
            
            
               Kada države članice donose te odredbe, one sadržavaju upućivanje na ovu Direktivu ili se na nju upućuje prilikom njihove službene objave. Države članice određuju načine tog upućivanja. 
            
            
               2.Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
            
            
               Članak 3. 
               Stupanje na snagu
            
            
               Ova Direktiva stupa na snagu dvadesetog dana od dana objave u Službenom listu Europske unije.
            
            
               Članak 4.
               Adresati
            
            
               Ova je Direktiva upućena državama članicama.
            
            
               Sastavljeno u Bruxellesu 21.3.2018.
            
            
               
                     Za Komisiju
               
               
                     Predsjednik
                     Jean-Claude JUNCKER
               
               
            
         
         
            
                  
                     (1)
                  
                        SL L 226, 13.8.1998., str. 16.
               
               
                  
                     (2)
                  
                        Odluka Komisije 2007/365/EZ od 25. svibnja 2007. o hitnim mjerama za sprečavanje unošenja Rhynchophorus ferrugineus (Olivier) (crvene palmine pipe) u Zajednicu i njegovog širenja unutar Zajednice (SL L 139, 31.5.2007., str. 24.).
               
               
                  
                     (3)
                  
                        [Ured za publikacije: navesti naslov i upućivanje na odluku o stavljanju izvan snage Odluke 2007/365/EZ o hitnim mjerama za sprečavanje unošenja Rhynchophorus ferrugineus (Olivier) (crvene palmine pipe) u Zajednicu i njegovog širenja unutar Zajednice…].
               
            
      
    ---documentbreak--- 
      
         
         
            
               PRILOG
            
            
               U Prilogu nakon unosa „Narcissus L.” u tablici umeće se sljedeći unos:
            
            
                     
                        Rod ili vrsta
                     
                  
                  
                     
                        Specifični štetni organizmi i bolesti
                     
                  
               
                     
                        „−
                              Palmae, u pogledu sljedećih rodova i vrsta
                     
                     
                        −
                              Areca catechu L.
                     
                     
                        −
                              Syagrus romanzoffiana (Cham.) Glassman
                     
                     
                        −
                              Arenga pinnata (Wurmb) Merr.
                     
                     
                        −
                              Bismarckia Hildebr. & H.Wendl.
                     
                     
                        −
                              Borassus flabellifer L.
                     
                     
                        −
                              Brahea armata S. Watson
                     
                     
                        −
                              Brahea edulis H.Wendl.
                     
                     
                        −
                              Butia capitata (Mart.) Becc.
                     
                     
                        −
                              Calamus merrillii Becc.
                     
                     
                        −
                              Caryota maxima Blume
                     
                     
                        −
                              Caryota cumingii Lodd. ex Mart.
                     
                     
                        −
                              Chamaerops humilis L.
                     
                     
                        −
                              Cocos nucifera L.
                     
                     
                        −
                              Corypha utan Lam.
                     
                     
                        −
                              Copernicia Mart.
                     
                     
                        −
                              Elaeis guineensis Jacq.
                     
                     
                        −
                              Howea forsteriana Becc.
                     
                     
                        −
                              Jubaea chilensis (Molina) Baill.
                     
                     
                        −
                              Livistona australis C. Martius
                     
                     
                        −
                              Livistona decora (W. Bull) Dowe
                     
                     
                        −
                              Livistona rotundifolia (Lam.) Mart.
                     
                     
                        −
                              Metroxylon sagu Rottb.
                     
                     
                        −
                              Roystonea regia (Kunth) O.F. Cook
                     
                     
                        −
                              Phoenix canariensis Chabaud
                     
                     
                        −
                              Phoenix dactylifera L.
                     
                     
                        −
                              Phoenix reclinata Jacq.
                     
                     
                        −
                              Phoenix roebelenii O'Brien
                     
                     
                        −
                              Phoenix sylvestris (L.) Roxb.
                     
                     
                        −
                              Phoenix theophrasti Greuter
                     
                     
                        −
                              Pritchardia Seem. & H.Wendl.
                     
                     
                        −
                              Ravenea rivularis Jum. & H.Perrier
                     
                     
                        −
                              Sabal palmetto (Walter) Lodd. ex Schult. & Schult.f.
                     
                     
                        −
                              Trachycarpus fortunei (Hook.) H. Wendl.
                     
                     
                        −
                              Washingtonia H. Wendl.
                     
                  
                  
                     
                        Kukci, crvi i oblići, u svim fazama razvoja
                     
                     
                        −
                              Rhynchophorus ferrugineus (Olivier)”